བསླབ་བཏུས།
རྒྱ་གར་སྐད་དུ། ཤཱཀྱི་ས་མུཙྪ་ཡ་ཀཱ་རི་ཀཱ — བོད་སྐད་དུ། བསླབ་པ་
ཀུན་ལས་བཏུས་པའི་ཚིག་ལེའུར་བྱས་པ། སངས་རྒྱས་དང་བྱང་ཆུབ་སེམས་
དཔའ་ཐམས་ ཅད་ ལ་ ཕྱག་འཚལ་ལོ། ། འདི་ལྟར་ བདག་དང་ གཞན་ དག་
ཀྱང་། ། འཇིགས་དང་སྡུག་བསྔལ་མི་འདོད་ན། ། བདག་དང་བྱེ་བྲག་ཅི་ཡོད་
ན། ། གང་དེ་བསྲུང་ན་གཞན་མི་བསྲུང་། ། སྡུག་བསྔལ་མཐར་འབྱིན་འདོད་
པ་དང་། ། བདེ་བའི་མཐར་ཡང་འགྲོ་འདོད་པས། ། དད་པའི་རྩ་བ་བསྟན་
བྱ་སྟེ། ། བྱང་ཆུབ་ལ་ཡང་བློ་བརྟན་བྱ། ། བྱང་ཆུབ་སེམས་དཔའི་སྡོམ་པ་
ནི། ། རྒྱས་ པར་ ཐེག་ པ་ ཆེ་ལས་འབྱུང༌། ། གང་གིས་ ལྟུང་ བར་ མི་ འགྱུར་
པའི། ། གནད་ ཀྱི་ གནས་རྣམས་འདིར་རིག་བྱ། ། བདག་གིས་ལུས་ དང་
ལོངས་སྤྱོད་དང་། ། དགེ་བ་དུས་གསུམ་སྐྱེས་པ་རྣམས། ། ། སེམས་ཅན་ཀུན་ལ་
བཏང་བ་དང་། ། དེ་བསྲུང་དག་པ་སྤེལ་བའོ། ། སེམས་ཅན་རྣམས་ཀྱི་ལོངས་
སྤྱོད་ཕྱིར། ། ལུས་ལ་སོགས་པ་བསྲུང་བར་བྱ། ། མ་བསྲུངས་ལོངས་
ངས་སྤྱོད་གང་
ལས་འོང་། ། ། གང་མི་སྤྱོད་པ་ཅི་ཞིག་སྦྱིན། ། དེ་བས་སེམས་ཅན་ལོངས་སྤྱོད་
ཕྱིར། ། དགེ་བའི་བཤེས་གཉེན་མི་བཏང་ཞིང་། ། མདོ་སྡེ་དགེ་ལ་རྟག་ལྟ་
བས། ། ལུས་ལ་སོགས་པ་བསྲུང་བར་བྱ། ། དེ་ལ་ལུས་བསྲུང་གང་ཞེ་ན། །
གནོད་པར་འགྱུར་བ་སྤང་བ་སྟེ། ། དེ་ཀུན་གང་གིས་འཐོབ་ཅེ་ན། ། འབྲས་
བུ་མེད་པའི་བྱེད་སྤངས་པས། ། དེ་ཡང་རྟག་ཏུ་དྲན་པས་འགྲུབ། དྲན་པ་
ཤིན་ཏུ་གུས་ལས་འབྱུང་། ། གུས་ནི་ཞི་བའི་ཆེ་བ་ཉིད། ། ། ཤེས་པར་གྱུར་ནས་
བརྟུན་པ་སྐྱེ། ། མཉམ་གཞག་ཡང་དག་ཇི་བཞིན་དུ། ། ཤེས་པར་འགྱུར་ཞེས་
459

ཐུབ་པས་གསུངས། ། ཕྱི་རོལ་གཡོ་བ་ཟློག་པ་ཡིས། ། སེམས་ནི་ཞི་ལས་མི་
གཡོ་ཞིང་། ། ཀུན་ཏུ་མི་རྒོད་འཇམ་པ་དང་། ། རན་ཅིང་མཉེན་པར་སྨྲ་བ་
ཡིས། ། སྐལ་ཅན་སྐྱེ་བ་འདུན་པར་འགྱུར། ། གཟུང་བར་འོས་པའང་སྐྱེ་བར་
འགྱུར། ། ། འདི་ནི་ བཟུང་ འོས་མ་ཡིན་ན། ། འཇིག་རྟེན་ རྒྱལ་ བའི་ མྱུ་ གུ་
བརྙས། ། ཐལ་ བས་ གཡོགས་ པའི་ མེ་ བཞིན་ དུ། སེམས་ ་ ཅན་ དམྱལ་ ལ་
སོགས་པར་བསྲེག ། དེ་ཕྱིར་རྒྱལ་བས་སྡོམ་པའི་མདོར། ། གང་གིས་སེམས་
ཅན་མ་དད་འགྱུར། ། ། ། དེ་ནི་བསྒྲིམས་ཏེ་རྣམ་སྤངས་ཞེས། ། དཀོན་མཆོག་
སྤྲིན་ལས་བཀའ་སྩལ་ཏོ། ། འདི་ནི་བདག་ལུས་བསྲུང་བ་སྟེ། ། སྨན་དང་གོས་
ལ་སོགས་བཅས་པ། ། བདག་ལ་སྲེད་པས་ལོངས་སྤྱད་ན། ། ཉོན་མོངས་
བཅས་པའི་ལྟུང་བར་འགྱུར། ། ལེགས་སྤྱད་དག་ལ་བཙམ་པར་བྱ།
ཐམས་
ཅད་ལ་ ཡང་ ཚོད་ རིག་བྱ། ། དེ་ལྟས་བསློབ་པའི་གཞི་འདི་ལྟས། ། དེ་ཡི་
ལོངས་སྤྱོད་བསྲུང་མི་དཀའ། ། རང་དོན་རྣམ་སྨིན་སྲེད་སྤངས་པས། ། དགེ་
བ་ཀུན་ཏུ་བསྲུངས་པར་འགྱུར། ། འགྱོད་པར་ཡང་ནི་མི་བྱ་སྟེ། ། བྱས་པར་
གྱུར་ཀྱང་བསྒྲག་མི་བྱ། ། རྙེད་དང་བཀུར་སྟིས་འཇིགས་བྱ་ཞིང་། ། ཁེངས་པ་
རྟག་ཏུ་སྤང་བར་བྱ། ། བྱང་ཆུབ་སེམས་དཔའ་དད་བྱ་ཞིང་། ། ཆོས་ལ་ཡིད་
གཉིས་སྤང་བར་བྱ། ། ལུས་ནི་རྣམ་པར་སྦྱང་བྱས་ན། ། ཕན་པའི་ལོངས་སྤྱོད་
འགྱུར་བ་སྟེ། ། འབྲས་ཆེན་ལེགས་པར་ཚོས་པ་དང༌། ། གཟེགས་མེད་ལུས་
ཅན་ཕན་པ་འདྲ། ། ། ཇི་ལྟར་ལོ་ཐོག་བཙས་ཁེབས་ན། ། ནད་ཀྱིས་ཞུམ་ཞིང་
རྒྱས་མི་འགྱུར། ། ། དེ་ལྟར་སངས་རྒྱས་མྱུ་གུ་ཡང་། ། ཉོན་མོངས་ཁེབས་ན་
རྒྱས་མི་འགྱུར། ། ལུས་ཀྱི་དག་པ་གང་ཞེ་ན། ། སྡིག་དང་ཉོན་མོངས་རྣམ་
སྦྱོང་ཡིན། ། རྫོགས་སངས་རྒྱས་ཀྱི་གསུངས་ཚུལ་དུ། ། འབད་པ་མེད་ན་ངན་
འགྲོར་འགྲོ། ། བཟོད་བྱ་ཐོས་པ་བཙལ་བར་བྱ། ། དེ་ནས་ནགས་སུ་གནས་
པར་བྱ། ། མཉམ་པར་བཞག་ལ་བརྩོན་བྱ་ཞིང་། ། མི་སྡུག་ལ་སོགས་བ
།ས་བསྒོམ་
460

པར་བྱ། ། ། ཡང་དག་འཚོ་བ་སྦྱངས་པ་ཡིས། ། ལོངས་སྤྱོད་དག་པར་ཤེས་པར་
བྱ། ། སྟོང་པ་ཉིད་སྙིང་རྗེའི་སྙིང་པོ་ཅན། ། བསྐྱེད་པས་བསོད་ནམས་དག་
པར་འགྱུར། ། ། གཟུང་བར་བྱ་བ་རབ་མང་ལ། ། འདི་ནི་ཉུང་ ན་འདིས་ཅི་
བྱ། ། ཤིན་ཏུ་ངོམས་པ་བསྐྱེད་མ་ཡིན། ། དེ་ཕྱིར་འདི་ནི་འཕེལ་བར་བྱ། །
བཟང་པོ་
དེ་ལ་ལུས་༩
་འཕེལ་
ལ་གང་ཞེ་ན། ། ལེ་ལོ་ མེད་དང་ སྟོབས་བསྐྱེད་ཡིན། ། སྟོང་
དང་སྙིང་རྗེའི་སྙིང་པོ་ཅན། ། ། སྦྱིན་པས་ལོངས་སྤྱོད་འཕེལ་བར་འགྱུར།
བརྩོན་དང་བསམ་པ་བསྟན་པར་ཡང༌། ། དང་པོར་ནན་ཏན་བྱས་ནས་ནི། །
སྙིང་རྗེ་མདུན་དུ་བཞག་ནས་ནི། ། དགེ་བ་སྤེལ་ལ་ནན་ཏན་བྱ།
སྤྱོད་པའི་ཆོ་ག་བཞིན། ། ཕྱག་འཚལ་ལ་སོགས་གུས་པར་བྱ། ། ། དད་པ་ལ་
སོགས་རྟག་ ཏུ་ བསྒོམ། ། བྱམས་དང་སངས་ རྒྱས་ སོགས་ དྲན་བྱ། ། དུས་
རྣམས་ཀུན་ཏུ་སེམས་ཅན་དོན། ། ཆོས་ཀྱི་སྤྱིན་པ་ཟང་ཟིང་མེད། ། བྱང་ཆུབ་
སེམས་ནི་མདོར་བསྡུ་ན། ། བསོད་ནམས་འཕེལ་བའི་རྒྱུ་ཡིན་ནོ། ། འགྲུབ་པ་
ཡང་དག་སྤོང་རྣམས་སྟེ། ། བག་ཡོང་བ་དང་མ་བྲལ་ཞིང་། ། དྲན་པ་དང་ནི་
ཤེས་བཞིན་དང་། ། ། ཚུལ་བཞིན་དུ་ནི་སེམས་པའོ། ། བསླབ་པ་ཀུན་ལས་
བཏུས་པའི་ཚིག་ལེའུར་བྱས་པ། ། མཁན་པོ་ཞི་བ་ལྷའི་ཞལ་སྔ་ནས་མཛད་པ་
རྫོགས་སོ། ། ། །
461